title: Директива на Съвета от 14 май 1991 година относно правната защита на компютърните програми

text:
Важна правна забележка

|

31991L0250

Официален вестник n° L 122 , 17/05/1991 стр. 0042 - 0046 специално финландско издание: глава 17 том 1 стр. 0111  специално шведско издание: глава 17 том 1 стр. 0111  специално чешко издание глава 17 том 01 стр. 114  - 118 специално испанско издание глава 17 том 01 стр. 114  - 118 специално унгарско издание глава 17 том 01 стр. 114  - 118 специално литвийско издание глава 17 том 01 стр. 114  - 118 LV.ES глава 17 том 01 стр. 114  - 118 MT.ES глава 17 том 01 стр. 114  - 118 PL.ES глава 17 том 01 стр. 114  - 118 SK.ES глава 17 том 01 стр. 114  - 118 специално словенско издание глава 17 том 01 стр. 114  - 118

		19910514Директива на Съветаот 14 май 1991 годинаотносно правната защита на компютърните програми(91/250/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100а от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че компютърните програми понастоящем не са ясно защитени във всички държави-членки от съществуващото законодателство и че, където съществува, тази закрила, има различни особености;като има предвид, че развитието на компютърните програми изисква влагането на значителни човешки, технически и финансови ресурси, а същевременно компютърните програми могат да бъдат копирани срещу нищожна част от разноските, необходими за самостоятелното им създаване;като има предвид, че компютърни програми играят нарастващо важна роля в широк кръг от индустрии и компютърно-програмната технология може съответно да се разглежда като имаща фундаментално значение за индустриалното развитие на Общността;като има предвид, че известни различия в правната защита, предлагана от законите на държавите-членки, имат непосредствени и отрицателни последици върху функционирането на общия пазар по отношение на компютърните програми и че тези различия биха могли да нараснат, когато държавите-членки въведат ново законодателство в тази връзка;като има предвид, че е необходимо да се отстранят съществуващите различия, които имат такива последици, и да не се допусне появата на нови такива, докато различията, които не засягат съществено функционирането на общия пазар, не е необходимо да се отстраняват и да не се допуска появата на такива;като има предвид, че законовата рамка на Общността за закрила на компютърните програми може, съответно, на първо време, да бъде ограничена до предписанието, че държавите-членки следва да предоставят авторскоправна защита на компютърните програми като литературни произведения и впоследствие да установят субектите и обектите на закрила, изключителните права на които закриляните лица трябва да могат да разчитат, за да разрешават или забраняват определени действия и времетраенето на закрилата;като има предвид, че за целите на настоящата директива изразът "компютърни програми" ще включва програми в каквато и да е форма, включително и тези, които са инкорпорирани в хардуер; като има предвид, че този израз също включва и подготвителната проектна дейност, водеща до създаването на компютърна програма, при условие че естеството на подготвителната дейност е такова, че на един по-късен етап може да се получи компютърна програма от нея;като има предвид, че с оглед критериите, които трябва да се прилагат за определяне дали една компютърна програма е оригинално произведение или не, никакви тестове няма да бъдат прилагани по отношение на качествените или естетическите достойнства на програмата;като има предвид, че Общността е изцяло обвързана с поощряването на международната стандартизация;като има предвид, че функцията на една компютърна програма е да се свързва и сработва заедно с други компоненти на компютърната система и с ползвателите и, за тази цел се изисква логична, а когато е уместно, и механична взаимовръзка и взаимодействие, за да се позволи на всички елементи от софтуера и хардуера да сработят с друг софтуер и хардуер и с ползвателите по всички начини, за които те са предназначени да функционират;като има предвид, че частите на програмата, които осигуряват такава взаимовръзка и взаимодействие между елементите на софтуера и хардуера, са обичайно известни като "интерфейси";като има предвид, че функционалната взаимовръзка и взаимодействие е обичайно известна като "интероперативност"; като има предвид, че такава интероперативност може да бъде определена като способността за обмен на информация и съвместно използване на обменената информация;като има предвид, че за да се избегне всяко съмнение, трябва да се изясни, че се закриля само обективното изражение на една компютърна програма, и че идеите и принципите, заложени в който и да е елемент на програмата, включително и тези, които са заложени в интерфейсите не се закрилят от авторско право по настоящата директива;като има предвид, че в съответствие с този принцип на авторското право, идеите и принципите, залегнали в основата на логиката, алгоритмите и програмните езици, не се закрилят от настоящата директива;като има предвид, че в съответствие със законодателството и съдебната практика на държавите-членки и международните конвенции за авторско право изразяването в обективна форма на тези идеи и принципи се закриля от авторското право;като има предвид, че по смисъла на настоящата директива изразът "наемане" означава предоставянето за ползване за ограничен период от време и с търговска цел на компютърна програма или нейно копие; като има предвид, че този израз не включва публично заемане, което съответно остава извън обхвата на настоящата директива;като има предвид, че изключителните права на автора да не се допуска неразрешено възпроизвеждане на неговото произведение трябва да бъдат предмет на ограничено изключение, в случая на компютърна програма, за да се позволи възпроизвеждането, технически необходимо за ползването на такава програма от лицето, което законно я е придобило;като има предвид, че това означава, че действията по зареждане и пускане, необходими за използването на копие от програма, която е законно придобита и действията по отстраняване на нейните грешки, не могат да бъдат забранени с договор; като има предвид, че при липса на специфични договорни разпоредби, включително когато бъде продадено копие от програмата, всякакво друго действие, необходимо за използването на копието от програма може да бъде извършвано в съответствие с нейното предназначение от законния притежател на това копие;като има предвид, че лицето, което има право да използва компютърна програма, следва да не бъде възпрепятствано да извършва действия, необходими за наблюдаване, изучаване или изпитване функционирането на програмата, при условие че тези действия не нарушават авторското право върху програмата;като има предвид, че неразрешеното възпроизвеждане, превеждане, преработка или преобразуване на формата на кода, в която копие от компютърна програма е било предоставено, представлява нарушение на изключителните права на автора;като има предвид, че независимо от това могат да съществуват обстоятелства, когато такова възпроизвеждане на кода и превеждането на формата му по смисъла на член 4, букви а) и б) са единственият възможен начин за получаване на необходимата информация, за да се постигне съвместимост на самостоятелно създадената програма с други програми;като има предвид, че трябва поради това да бъде взето под внимание, че само при такива ограничени обстоятелства извършването на действията за възпроизвеждане или превеждане от името на или от лице, което има право да използва копие от програмата, е законно и съвместимо с лоялната практика и трябва заради това да се приеме, че не е необходимо разрешението на носителя на права;като има предвид, че целта на това изключение е да направи възможно свързването на всички компоненти на една компютърна система, включително тези на различни производители, така че те да могат да работят заедно;като има предвид, че това изключение от изключителните авторски права не може да се използва по начин, който да накърнява законните интереси на носителя на права или който противоречи на нормалното използване на програмата;като има предвид, че за да остане в съответствие с разпоредбите на Бернската конвенция за закрила на литературните и художествените произведения, срокът на закрила трябва да бъде, животът на автора и 50 години от 1 януари на годината, следваща смъртта му, а в случай на анонимни или псевдонимни произведения, 50 години от 1 януари на годината следваща годината, когато произведението е публикувано за първи път;като има предвид, че закрилата на компютърните програми по авторскоправните закони не трябва да накърнява приложението на други форми на закрила, когато това се налага; като се има предвид, че всякакви договорни клаузи, които противоречат на член 6 или на изключенията, предвидени в член 5, параграфи 2 и 3, са нищожни;като има предвид, че разпоредбите на настоящата директива не могат да накърняват прилагането на нормите за конкуренцията по членове 85 и 86 от Договора, ако водещ доставчик откаже да предостави информация, която е необходима за интероперативността, така както е определена в настоящата директива;като има предвид, че разпоредбите на настоящата директива следва да не накърняват влезлите в сила специфични изисквания на законодателството на Общността, с оглед публикуването на интерфейси в телекомуникационния сектор или решения на Съвета относно стандартизацията в областта на информационната технология или телекомуникациите;като има предвид, че настоящата директива не засяга дерогациите, предвидени съгласно националното законодателство в съответствие с Бернската конвенция по въпроси, необхванати от настоящата директива,ПРИЕ НАСТОЯЩАТА ДИРЕКТИВА:Член 1Обект на закрила1. В съответствие с разпоредбите на настоящата директива, държавите-членки закрилят с авторско право компютърните програми като литературни произведения по смисъла на Бернската конвенция за закрила на литературните и художествените произведения. За целите на настоящата директива, изразът "компютърни програми" включва техния подготвителен проектен материал.2. Закрилата в съответствие с настоящата директива се прилага по отношение на обективираната в каквато и да е форма компютърна програма. Идеи и принципи, които са заложени в който и да е елемент на компютърна програма, включително тези, които са заложени в нейните интерфейси, не се закрилят от авторско право по настоящата директива.3. Компютърна програма се закриля, ако е оригинална в смисъл, че е собственото интелектуално творчество на автора. Никакви други критерии не са приложими за определяне пригодността и за закрила.Член 2Авторство на компютърните програми1. Авторът на компютърна програма е физическото лице или група от физически лица, които са създали програмата, или юридическото лице, определяно като носител на това право, съгласно законодателството на държавата-членка, където това е допустимо. В случаите, когато колективните произведения се признават от законодателството на държавите-членки, за автор се счита лицето, което по законодателството на тази държава се счита за създател на произведението.2. Изключителните права върху компютърна програма, създадена съвместно от група физически лица, им принадлежат общо.3. Когато компютърната програма е създадена от служител в изпълнение на неговите задължения или по указания, дадени от неговия работодател, работодателят е изключително оправомощен да упражнява всички имуществени права върху програмата, освен ако друго не е предвидено по договор.Член 3Бенефициери на закрилатаЗакрила се предоставя на всички физически или юридически лица, които отговарят на изискванията по националното авторскоправно законодателство, приложимо за литературните произведения.Член 4Ограничени действияПри условията на членове 5 и 6 изключителните права на притежателя на право, по смисъла на член 2, включват правото да извършва или да разрешава:а) постоянното или временното възпроизвеждане на компютърна програма по какъвто и да е начин и в каквато и да е форма, изцяло или отчасти. Доколкото зареждането, изобразяването на екран, изпълняването, предаването на разстояние или съхраняването на компютърната програма изискват такова възпроизвеждане, такива изискват разрешението на носителя на правата;б) превеждането, преработката, обработката и всякакво друго изменяне на компютърна програма и възпроизвеждането на съответните резултати, без да се накърняват правата на лицето, което изменя програмата;в) всяка форма на разпространение сред обществото, включително отдаването под наем на оригинална компютърна програма или на копия от нея. Първата продажба в Общността на копие от програмата от притежателя на права или с негово съгласие изчерпва правото на разпространение в Общността върху това копие, с изключение на правото на контрол върху по-нататъшното отдаване под наем на програмата или на копие от нея.Член 5Изключения от ограничените действия1. При липсата на специфични договорни разпоредби, действията посочени в член 4, букви а) и б), не изискват разрешението на притежателя на права, когато те са необходими за използването на компютърната програма от лицето, което законно я е придобило в съответствие с предназначението ѝ, включително за отстраняване на грешки.2. Изготвянето на резервно копие от лице, което има право да използва компютърната програма, не може да бъде ограничено с договор, доколкото това е необходимо за използването.3. Лицето, което има право да използва копие от компютърна програма, има право без разрешението на носителя на права да наблюдава, изучава или изпитва функционирането на програмата, за да определи идеите и принципите, които са заложени в който и да е елемент на програмата, ако извършва това, докато осъществява всяко от действията, които има право да извърши, по зареждане, изобразяване на екран, изпълняване, предаване на разстояние или съхраняване на програмата.Член 6Декомпилация1. Разрешение на притежателя на права не се изисква, когато възпроизвеждането на кода и превеждането му от една форма в друга по смисъла на член 4, букви а) и б) са единственият възможен начин за получаване на информацията, необходима за постигане на съвместимостта на самостоятелно създадена компютърна програма с други програми, при условие че се спазват следните изисквания:а) тези действия се извършват от лицензополучателя или от друго лице, което има право да използва копие от програмата, или от тяхно име от лице, упълномощено да извърши това;б) информацията, необходима за постигането на съвместимост, не е била преди това вече предоставена на лицата, посочени в буква а); ив) тези действия се отнасят до части от оригиналната програма, които са необходими, за да се постигне съвместимост.2. Разпоредбите на параграф 1 не позволяват информацията, получена по този начин:а) да се използва за цели, различни от тази, за постигане на интероперативност на самостоятелно създадена компютърна програма;б) да бъде предоставена на други, освен когато това е необходимо за съвместимостта на самостоятелно създадената компютърна програма; илив) да се използва за развитието, производството или търгуването на компютърна програма, съществено сходна в нейната обективирана форма или за всякакво друго действие, което нарушава авторско право.3. В съответствие с разпоредбите на Бернската конвенция за закрила на литературни и художествени произведения, разпоредбите на този член не могат да се тълкуват по начин, който позволява приложението им да се използва за неоснователно накърняване на законните интереси на носителя на права или да влизат в противоречие с нормалното използване на компютърната програма.Член 7Специални мерки за закрила1. Без да се засягат разпоредбите на членове 4, 5 и 6, държавите-членки предвиждат, в съответствие със своите национални законодателства, подходящи мерки срещу лице, което извършва някои от действията, изброени в букви а), б) и в) по-долу:а) каквото и да е действие по пускането в обращение на копие от компютърна програма, като знае или има основание да предполага, че то е незаконно копие;б) притежаването с търговски цели на копие от компютърна програма, като знае или има основание да предполага, че това копие е незаконно;в) всяко действие по пускането в обращение или притежаването с търговски цели на всякакви средства с единствено предназначение да улеснят непозволеното отстраняване или разстройване на всякакви технически устройства, които са използвани за закрила на компютърна програма.2. Всяко копие на компютърна програма, което нарушава авторското право, подлежи на отнемане в съответствие със законодателството на съответната държава-членка.3. Държавите-членки могат да предвидят отнемането на всички средства, посочени в параграф 1, буква в).Член 8Срок на закрила1. Закрила се осигурява на автора приживе и за петдесет години след неговата смърт или след смъртта на последния жив автор; когато компютърната програма е анонимно или псевдонимно произведение или когато за автор на програмата е посочено юридическо лице, съгласно национално законодателство в съответствие с член 2, параграф 1, срокът на закрила е петдесет години от датата, когато компютърната програма е за първи път законно предоставена на публиката. Срокът на закрила се приема да започва от 1 януари на годината, следваща горепосочените събития.2. Държавите-членки, които вече предоставят срок на закрила по-дълъг от предвидения в параграф 1, могат да запазят този срок, докато срокът на закрила за авторските права бъде хармонизиран от законодателството на Общността по един по-общ начин.Член 9Продължително прилагане на други правни разпоредби1. Разпоредбите на настоящата директива не накърняват каквито и да е други правни разпоредби, като тези, отнасящи се до патентните права, търговските марки, нелоялната конкуренция, търговските тайни, закрилата на полупроводникови стоки или договорното право. Всякакви договорни разпоредби, противоречащи на член 6 или на изключенията, предвидени в член 5, параграфи 2 и 3, са нищожни.2. Разпоредбите на настоящата директива се прилагат и за програмите, създадени преди 1 януари 1993 г., без да се засягат каквито и да е сключени договори или придобити права преди тази дата.Член 10Заключителни разпоредби1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 януари 1993 г.Когато държавите-членки приемат тези мерки, в тях се съдържа позоваване на настоящата директива или то се извърщва при офищиалното им публикуване. Условията и редът на позоваване се определят от държавите-членки.2. Държавите-членки съобщават на Комисията разпоредбите от националното законодателство, които те приемат в областта, уредена с настоящата директива.Член 11Адресати на настоящата директива са държавите-членки.Съставено в Брюксел на 14 май 1991 година.За СъветаПредседателJ. F. Poos[1] ОВ C 91, 12.4.1989 г., стр. 4; иОВ C 320, 20.12.1990 г., стр. 22.[2] ОВ C 231, 17.9.1990 г., стр. 78; и Решение от 17 април 1991 г. (Все още непубликувано в Официален вестник).[3] ОВ C 329, 30.12.1989 г., стр. 4.--------------------------------------------------


title: Директива на Съвета от 23 юли 1990 година относно общата система за данъчно облагане, приложима спрямо сливанията, разделянията, прехвърлянията на активи и замените на акции по отношение на дружества от различни държави-членки

text:
Важна правна забележка

|

31990L0434

Официален вестник n° L 225 , 20/08/1990 стр. 0001 - 0005 специално финландско издание: глава 9 том 2 стр. 0020  специално шведско издание: глава 9 том 2 стр. 0020  специално чешко издание глава 09 том 01 стр. 142  - 146 специално испанско издание глава 09 том 01 стр. 142  - 146 специално унгарско издание глава 09 том 01 стр. 142  - 146 специално литвийско издание глава 09 том 01 стр. 142  - 146 LV.ES глава 09 том 01 стр. 142  - 146 MT.ES глава 09 том 01 стр. 142  - 146 PL.ES глава 09 том 01 стр. 142  - 146 SK.ES глава 09 том 01 стр. 142  - 146 специално словенско издание глава 09 том 01 стр. 142  - 146

		19900723Директива на Съветаот 23 юли 1990 годинаотносно общата система за данъчно облагане, приложима спрямо сливанията, разделянията, прехвърлянията на активи и замените на акции по отношение на дружества от различни държави-членки(90/434/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че сливанията, разделянията, прехвърлянията на активи и замените на акции по отношение на дружества от различни държави-членки могат да бъдат необходими с цел създаване на условия в Общността, които да са аналогични на тези на вътрешен пазар, за да може по този начин да се гарантират създаването и ефикасното функциониране на общия пазар; като има предвид, че подобни действия не трябва да бъдат възпрепятствани от ограничения, неблагоприятно третиране или несъответствия, които произтичат в частност от данъчните разпоредби в държавите членки; като има предвид, че за тази цел по отношение на такива действия е необходимо въвеждане на данъчни правила, които да бъдат неутрални от гледна точка на конкуренцията с цел да се позволи на предприятията да се приспособят към изискванията на общия пазар, да увеличат своята производителност и да подобрят конкурентоспособността си на международно равнище;като има предвид, че данъчните разпоредби поставят в неблагоприятно положение такива сделки в сравнение с тези, отнасящи се до дружествата на същата държава-членка; като има предвид, че е необходимо такива неблагоприятни положения да бъдат прекратени;като има предвид, че е невъзможно тази цел да бъде постигната чрез разширяване до равнище Общност на обхвата на системите за данъчно облагане, действащи понастоящем в държавите-членки, тъй като разликите между тези системи водят до несъответствия; като има предвид, че само една единна система за данъчно облагане е в състояние да даде задоволително решение в този аспект;като има предвид, че единната система за данъчно облагане следва да избегне облагането с данъци във връзка със сливания, разделяния, прехвърляния на активи и замени на акции, като в същото време защитава финансовите интереси на държавата на прехвърлящото или на придобитото дружество;като има предвид, че по отношение на сливанията, разделянията и прехвърлянията на активи подобни действия обикновено водят или до преобразуване на прехвърлящото дружество в постоянна стопанска единица на дружеството, което получава активите, или до свързване на активите с постоянната стопанска единица на последното дружество;като има предвид, че системата за отлагане на данъчното облагане на капиталовите печалби, свързани с прехвърлените акции преди реалното разпореждане с тях, прилагана към онези активи, които са прехвърлени на постоянната стопанска единица, позволява освобождаване от данъчно облагане на съответстващите капиталови печалби, като в същото време гарантира окончателното им облагане от държавата на прехвърлящото дружество в деня на разпореждането с тях;като има предвид, че е необходимо също така да се определи данъчният режим, който ще се прилага към определени провизии, резерви или загуби на прехвърлящото дружество, както и да се разрешат данъчните проблеми, възникващи в случаите, когато едно от двете дружества притежава дял от капитала на другото;като има предвид, че разпределянето на ценните книжа на получаващото или придобиващото дружество между акционерите на прехвърлящото дружество само по себе си няма да доведе до данъчно облагане на тези акционери;като има предвид, че е необходимо държавите-членки да имат възможност да откажат да прилагат настоящата директива в случаите, когато сливането, разделянето, прехвърлянето на активи или обменът на акции има за цел избягване на данъци или отклонение от данъчно облагане или доведе до това, че дружество, което участва или не в съответната сделка, вече не изпълнява условията, изискуеми по отношение на представителството на работниците и служителите в органите на дружеството,ПРИЕ НАСТОЯЩАТА ДИРЕКТИВА:ДЯЛ IОбщи разпоредбиЧлен 1Всяка държава-членка прилага настоящата директива по отношение на сливанията, разделянията, прехвърлянията на активи и замените на акции, в които участват дружества от две или повече държави-членки.Член 2За целите на настоящата директива:a) "сливане" означава сделка, при която:- при прекратяване без ликвидация едно или повече дружества прехвърля(т) всички свои активи и пасиви на друго съществуващо дружество срещу издаване на акционерите им на ценни книжа, представляващи капитала на това друго дружество, и ако е приложимо, срещу заплащане на не повече от 10 % от номиналната стойност или при липса на такава — на счетоводната стойност на тези ценни книжа,- при прекратяване без ликвидация две или повече дружества прехвърлят всички свои активи и пасиви на дружество, което учредяват, срещу издаване на акционерите им на ценни книжа, представляващи капитала на новото дружество, и ако е приложимо, срещу заплащане на не повече от 10 % от номиналната стойност или при липса на такава — на счетоводната стойност на ценните книжа,- при прекратяване без ликвидация едно дружество прехвърля всички свои активи и пасиви на дружеството, притежаващо всички ценни книжа, които представляват капитала му;б) "разделяне" означава сделка, при която едно дружество при прекратяване без ликвидация прехвърля всички свои активи и пасиви на две или повече съществуващи или новоучредени дружества срещу пропорционално издаване на неговите акционери на ценни книжа, представляващи капитала на дружествата, които получават активите и пасивите, и ако е приложимо, срещу заплащане на не повече от 10 % от номиналната стойност или при липса на такава — на счетоводната стойност на ценните книжа,в) "прехвърляне на активи" означава сделка, при която едно дружество при прекратяване без ликвидация прехвърля всичките или един или повече клонове от своята дейност на друго дружество в замяна на прехвърляне на ценни книжа, представляващи капитала на дружеството, което получава прехвърлените активи;г) "замяна на акции" означава сделка, при която едно дружество придобива дял от капитала на друго дружество, който му предоставя мнозинство от правото на глас в това дружество срещу издаване на акционерите на второто дружество в замяна на техните ценни книжа на ценни книжа, които представляват капитала на първото дружество, и ако е приложимо, срещу заплащане на не повече от 10 % от номиналната стойност или при липса на такава — на счетоводната стойност на ценните книжа, издадени с цел замяна;д) "прехвърлящо дружество" означава дружество, което прехвърля своите активи и пасиви или всичките, или един, или повече клонове от своята дейност;е) "приемащо дружество" означава дружество, което получава активите и пасивите или всичките, или един, или повече клонове от дейността на прехвърлящото дружество;ж) "придобито дружество" означава дружество, дял от чийто капитал е придобит от друго дружество чрез замяна на ценни книжа;з) "придобиващо дружество" означава дружество, което придобива дял чрез замяна на ценни книжа;и) "клон от дейността" означава всички активи и пасиви на едно подразделение на дружество, което от организационна гледна точка представлява независима стопанска единица, тоест субект, който е в състояние да функционира със свои собствени ресурси.Член 3За целите на настоящата директива "дружество от една държава-членка" означава всякакво дружество, което:a) има една от формите, изброени в приложението по-долу;б) съгласно данъчното законодателство на една държава-членка се счита за регистрирано в нея за данъчни цели и в съответствие с условията на споразумението за избягване на двойното данъчно облагане, сключено с трета държава, не се счита за регистрирано за данъчни цели извън Общността;в) освен това се облага с един от следните данъци без възможност за избор или за освобождаване от данъчно задължение:- в Белгия,- в Дания,- във Федерална република Германия,- в Гърция,- в Испания,- във Франция,- в Ирландия,- в Италия,- в Люксембург,- в Нидерландия,- в Португалия,- във Великобритания,или с друг данък, които може да замести някой от гореизброените.ДЯЛ IIПравила, приложими по отношение на сливанията, разделянията и замените на акцииЧлен 41. Сливането или разделянето не води до облагане на капиталовите печалби, изчислени според разликата между реалната стойност на прехвърлените активи и пасиви и тяхната данъчна стойност. Изразите, изброени по-долу, се използват със следното значение:- данъчна стойност: стойността, въз основа на която би се изчислила печалбата или загубата за целите на данъчното облагане на доходите, печалбата или капиталовите печалби на прехвърлящото дружество, в случай че такива активи или пасиви са били продадени към момента на извършване на сливането или разделянето, но независимо от него,- прехвърлени активи и пасиви: онези активи и пасиви на прехвърлящото дружество, които вследствие на сливането или разделянето са ефективно свързани с постоянна стопанска единица на получаващото дружество в държавата членка на прехвърлящото дружество и играят роля при генерирането на печалбата или загубата, отчитани за данъчни цели.2. Държавите членки поставят като условие за прилагането на параграф 1 изчисляването от страна на приемащото дружество на нови амортизационни отчисления и печалба или загуба по отношение на прехвърлените активи и пасиви съобразно правилата, които биха били приложени спрямо прехвърлящото дружество или дружества, в случай че сливането или разделянето не е било извършено.3. В случаите, когато съгласно законите в държавата членка на прехвърлящото дружество приемащото дружество има право на нови амортизационни отчисления и печалба или загуба по отношение на прехвърлените активи и пасиви, които да бъдат изчислени на база, която се различава от тази, предвидена в параграф 2, параграф 1 няма да се прилага спрямо активите и пасивите, по отношение на които е упражнена тази възможност.Член 5Държавите-членки предприемат необходимите мерки, с които гарантират, че в случаите, когато провизиите или резервите, надлежно заделени от прехвърлящото дружество, са частично или изцяло освободени от данъци и не са получени от постоянните стопански единици в чужбина, тези провизии или резерви могат да бъдат прехвърлени при същото освобождаване от данъци от постоянните стопански единици на приемащото дружество, разположени в държавата членка на прехвърлящото дружество, като по този начин получаващото дружество придобива правата и задълженията на прехвърлящото дружество.Член 6Дотолкова, доколкото сделките, упоменати в член 1, са били извършени между дружества от държавата-членка на прехвърлящото дружество, тя би приложила разпоредбите, позволяващи на приемащото дружество да поеме загубите на прехвърлящото дружество, които не са били покрити за данъчни цели, държавата членка разширява обхвата на тези разпоредби, така че да включат поемането на такива загуби от постоянните стопански единици на приемащото дружество, намиращи се на нейна територия.Член 71. Когато приемащото дружество притежава дял от капитала на прехвърлящото дружество, печалбите, натрупани в полза на приемащото дружество при прекратяването на този дял, няма да се считат за облагаеми.2. Държавите-членки могат да дерогират от разпоредбата на параграф 1 в случаите, когато делът на приемащото дружество от капитала на прехвърлящото дружество не надхвърля 25 %.Член 81. При сливане, разделяне или замяна на акции разпределянето на ценни книжа, представляващи капитала на приемащото или придобиващото дружество към акционер на прехвърлящото или придобитото дружество в замяна на ценните книжа, представляващи капитала на второто дружество, само по себе си няма да води до облагане на доходите, печалбата или капиталовите печалби на съответния акционер.2. Държавите-членки поставят като условие за прилагането на параграф 1 обявяването от страна на акционера на по-ниска данъчна стойност за обменените ценни книжа от тази, която те са имали непосредствено преди сливането, разделянето или замяната.Прилагането на параграф 1 не възпрепятства държавите-членки да обложат печалбите от последващото прехвърляне на получените ценни книжа по същия начин, по който са били обложени печалбите от прехвърлянето на ценните книжа, съществуващи преди придобиването.В настоящия параграф изразът "данъчна стойност" означава сумата, която служи за изчисляване на печалбите или загубата с цел облагане на доходите, печалбите или капиталовите печалби на акционер на едно дружество.3. В случаите, когато съгласно законодателство в държавата-членка по адресна регистрация един акционер може да избира данъчно облагане, различно от упоменатото в параграф 2, параграф 1 не се прилага спрямо ценните книжа, по отношение на които е направен такъв избор.4. Параграфи 1, 2 и 3 не възпрепятстват една държава-членка да вземе предвид кога да бъдат обложени с данък сумите, получени от акционерите в резултат от сливане, разделяне или замяна.ДЯЛ IIIПравила, приложими по отношение на прехвърлянето на активиЧлен 9При прехвърлянето на активи се прилагат разпоредбите на членове 4, 5 и 6.ДЯЛ IVСпециален случай на прехвърляне на постоянна стопанска единицаЧлен 101. В случаите, когато активите, прехвърлени при сливане, разделяне или прехвърляне на активи, включват постоянна стопанска единица на прехвърлящото дружество, която се намира в държава-членка, различна от тази на прехвърлящото дружество, втората държава-членка се отказва окончателно от право на облагане с данък на тази постоянна стопанска единица. Държавата по регистрация на прехвърлящото дружество обаче може да включи в облагаемата печалба на това дружество онези загуби на постоянната стопанска единица, които преди това са били приспаднати от облагаемата печалба на дружество в тази държава и които не са били възстановени. Държавата по местонахождение на постоянната стопанска единица и държавата на приемащото дружество прилагат разпоредбите на настоящата директива по отношение на такова прехвърляне, все едно че първата държава е държавата на прехвърлящото дружество.2. Чрез дерогация от параграф 1, в случаите когато държавата членка на прехвърлящото дружество прилага система за данъчно облагане на печалби, получени в целия свят, тази държава-членка има правото да облага печалбите или капиталовите печалби на постоянната стопанска единица, възникнали в резултат от сливането, разделянето или прехвърлянето на активи, при условие че дава облекчение във връзка данъка, който, ако не съществуваше настоящата диркетива, би бил начислен върху тази печалба или капиталови печалби в държавата-членка по местонахождение на постоянната стопанска единица по същия начин и в същия размер, ако данъкът е бил начислен и изплатен.ДЯЛ VЗаключителни разпоредбиЧлен 111. Държава-членка има право да откаже да прилага или да премахне последиците от прилагането на всички или на част от разпоредбите на дялове II, III и IV в случаите, когато стане ясно, че сливането, разделянето, прехвърлянето на активи или замяната на акции:a) има за своя основна цел или една от основните му цели е избягването на данъци или отклонението от данъчно облагане; фактът, че едно от действията, упоменати в член 1, не е извършено от валидни търговски съображения, като преструктуриране или рационализация на дейностите на дружествата, участващи в сделката, може да представлява презумпция, че сделката има за основна цел или една от основните му цели е избягването на данъци или отклонението от данъчно облагане;б) води до това, че дружество, независимо дали участващо в сделката или не, вече не отговаря на необходимите условия за представителство на служителите в органите на дружеството съгласно мерките, които са били в сила преди сделката.2. Параграф 1, буква б) се прилага, докато и доколкото не съществуват законови разпоредби на Общността, съдържащи еквивалентни правила относно представителството на работниците и служителите в органите на дружество, които да са приложими спрямо дружествата, обхванати от настоящата директива.Член 121. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 1992 г. Те незабавно информират Комисията за това.2. Чрез дерогация от параграф 1 Португалската република има право да отложи въвеждането на разпоредбите, отнасящи се до прехвърлянето на активи и замяната на акции, до 1 януари 1993 г.3. Държавите-членки съобщават на Комисията текстовете на основните разпоредби от националното си законодателство, които те приемат в областта, уредена с настоящата директива.Член 13Адресати на настоящата директива са държавите членки.Съставено в Брюксел на 23 юли 1990 година.За СъветаПрeдседателG. Carli[1] ОВ C 39, 22.3.1969 г., стр. 1.[2] ОВ C 51, 29.4.1970 г., стр. 12.[3] ОВ C 100, 1.8.1969 г., стр. 4.--------------------------------------------------19900723ПРИЛОЖЕНИЕСписък на дружествата, упоменати в член 3, буква a)a) дружества, които според белгийското право са известни като:,,и онези публичноправни субекти, които извършват дейност съгласно частното право;б) дружества, които според датското право са известни като: "aktieselskab", "anpartsselskab";в) дружества, които според немското право са известни като: "Aktiengesellschaft", "Kommanditgesellschaft auf Aktien", "Gesellschaft mit beschränkter Haftung", "bergrechdiche Gewerkschaft";г) дружества, които според гръцкото право са известни като: "ανώνυμη εταιρία";д) дружества, които според испанското право са известни като: "sociedad anónima", "sociedad comanditaria per acciones", "sociedad de responsabilidad limitada" и онези публичноправни субекти, които извършват дейност съгласно частното право;е) дружества, които според френското право са известни като: "société anonyme", "société en commandite par actions", "société à responsabilité limitée" и промишлени и търговски публични стопански единици и предприятия;ж) дружества, които според ирландското право са известни като "public companies limited by shares or by guarantee", "private companies limited by shares or by guarantee", субекти, регистрирани съгласно "Industrial and Provident Societies Act" или "building societies", регистрирани съгласно "Building Societies Act";з) дружества, които според италианското право са известни като: "società per azioni", "società in accomandita per azioni", "società a responsabilità limitata", и публични и частни субекти, които извършват промишлена и търговка дейност;и) дружества, които според люксембургското право са известни като: "société anonyme", "société en commandite par actions", "société à responsabilité limitée";й) дружества, които според холандското право са известни като: "naamloze vennootschap", "besloten vennootschap met beperkte aansprakelijkheid";л) търговски дружества или гражданскоправни дружества, които имат търговска форма, както и други юридически лица, извършващи търговска или промишлена дейност, които са регистрирани в съответствие с португалското право;м) дружества, регистрирани съгласно правото на Великобритания.--------------------------------------------------